open-index/open-wikipedia-markdown huggingface dataset:
Esplenomegalia

A **esplenomegalia** é unha condición na que o tamaño do bazo fica aumentado. Morfoloxicamente considérase que o tamaño normal do bazo é de entre 11 e 14 cm, e adoita pesar entre 150 e 200 g..

## Causas 
### Infecciosas 
* Mononucleose infecciosa (producidas polos virus EBV ou CMV) 
* Outras infeccións virais 
* Infeccións parasitarias (Paludismo etc.)
* Infeccións bacterianas (Tuberculose, Brucelose etc.)
* Bartonelose ou doenza por rabuñadura de gato.
### Patoloxía hepática 
* Insuficiencia hepática
* Colestase hepática
* Cirrose 
* Colanxite esclerosante 
* Fibrose quística
* Atresia biliar 
* Doenza de Wilson 
### Procesos tumorais 
* Linfoma
* Linfoma de Hodgkin 
* Leucemia 
### Anemias hemolíticas 
* Hemoglobinopatías 
* Talasemia 
* Anemia hemolítica inmunitaria
* Anemia hemolítica por deficiencia G-6-PD 
* Anemia hemolítica idiopática autoimnunitaria 
### Outras causas 
* Sarcoidose 
* Síndrome de Felty 
* Depranocitose
* Doenza de Gaucher
* Mastocitose sistémica

## Signos e síntomas 
A esplenomegalia polo xeral é asintomática. Porén, algúns síntomas habituais poden ser a dor no hipocondrio esquerdo, baixo as costelas; ou a imposibilidade de realizar comidas abundantes e copiosas. Poden presentarse habitualmente náuseas e até vómitos.

O hiperesplenismo secundario á esplenomegalia pode causar palidez, mais o síntoma máis evidente nesta condición é a formación de petequias e hematomas por mor da diminución do número de plaqueta (trombopenia).

## Notas 
## Véxase tamén 
### Outros artigos 
* Hepatomegalia
### Ligazóns externas 
*
Acción Viguesa

***Acción Viguesa*** foi un semanario publicado en Vigo en 1922.

## Historia e características 
Apareceu o 11 de xullo de 1922. Estaba dirixido por Manuel Lustres Rivas.

## Notas 
## Véxase tamén 
### Outros artigos 
* Lista de publicacións impresas da provincia de Pontevedra
Giovani dos Santos

**Giovani dos Santos Ramírez**, nado o 11 de maio de 1989 en Monterrey, é un futbolista mexicano. Xoga de mediapunta e dende 2013 xoga no Villarreal CF. Ademais, é internacional coa selección mexicana.

## Palmarés 
### Club 
;Barcelona
* Supercopa de España (1): 2006

## Notas 
## Véxase tamén 
### Ligazóns externas 
* Perfil en FIFA.com
Gary Medel

**Gary Alexis Medel Soto**, nado o 3 de agosto de 1987 en Santiago de Chile, é un futbolista chileno. Xoga de centrocampista defensivo e dende 2013 xoga no Cardiff City F.C.. Ademais, é internacional coa selección chilena.

## Véxase tamén 
### Ligazóns externas 
* Perfil en FIFA.com
Don Quijote (Ponteareas)

***Don Quijote*** foi un periódico editado en Ponteareas entre 1921 e 1925.
## Historia e características 
Apareceu o 30 de abril de 1921. Dirixido por Prudencio Medal. Utilizou catro subtítulos diferentes: *Quincenario de la guasa. No pertenece al trust*, *Quincenario satírico*, *Quincenario conservador* e *Quincenario político*. De periodicidade irregular. Cesou a súa publicación en xuño de 1922 para reaparecer en xuño de 1924 con novidades no deseño (ampliación do formato e da paxinación) coma e no contido (incremento das seccións, como "Página femenina"). Constaba das seccións Menudencias, Nuestras dulcineas, Quixotescas, Xeringazos e Paliques. Publicou contos e poemas centrados na sátira de Vidales Tomé (en castelán) e en galego relatos de Rogelio Rivero, Manuel Lugrís Freire, Labarta Pose e José Fernández López, e outros asinados cos pseudónimos Xan de Pilonia, Xan d'Outeiro, Xan da Crus, Somorrostro, Farruco, Alrivraros e San Benito. Tamén publicou poemas de Rosalía de Castro e Xavier Prado Rodríguez e textos breves. Cesou definitivamente a súa publicación o 31 de agosto de 1925.

## Véxase tamén 
### Bibliografía 
* 
* 
*
Directorio militar

Un **directorio militar** é a organización temporal do goberno dunha nación a modo militar por medio da forza das armas. Adoita compoñerse ben exclusivamente de militares, ou ben ten cabida algún cargo civil, todos eles procedentes das altas esferas do poder.

En España, os militares comezaron a tomar parte da vida política en 1841 co inicio da minoría de idade da raíña Isabel II, durante a rexencia de Espartero, aínda que neste caso non foi un *directorio*, senón unha rexencia.

## Exemplos 
* En novembro de 1918, trala sublevación contra o Hetmanato de Ucraína, creouse un directorio militar na República Popular de Ucraína.

* En España, o primeiro Directorio recoñecido como tal foi o que creou Miguel Primo de Rivera entre 1923 e 1925. Estaba formado por 8 militares (cada un representando a cada unha das rexións militares da época) mais Primo de Rivera era o único que trataba asuntos directamente co rei Afonso XIII.
Os Ánxeles, Os Ánxeles, Brión

**Os Ánxeles** é un lugar da parroquia dos Ánxeles no concello coruñés de Brión, na comarca de Santiago.

## Lugares e parroquias 
### Lugares dos Ánxeles 
### Parroquias de Brión
Hospital El Bierzo

O **Hospital El Bierzo** ou **Hospital O Bierzo** é un centro sanitario da cidade española de Ponferrada (provincia de León, comunidade autónoma de Castela e León). Este hospital dá servizo á bisbarras do Bierzo e Laciana. Dispón de diversos servizos para que a zona estea asistida, pois o Hospital Universitario de León se encontra a unha media de 100 quilómetros de toda a bisbarra.
## Historia 
Até a década de 1990 a poboación estaba adscrita ao hospital de León. O 12 de novembro de 1994 o vicepresidente do Goberno de España Narcís Serra inaugurou o Hospital del Bierzo.

## Características 
O hospital dispón de 450 camas, unha unidade de coidados intensivos, dous ecógrafos, catro laboratorios, 40 locais de consulta, tres salas de partos, doce quirófanos, unha sala de reanimación, unha sala de xogos e diversos servizos.

O hospital dispón dun helicóptero que se utiliza para facer servizos vitais de urxencias en accidentes de estradas, en rescates de montaña ou para trasladar enfermos que non poidan ser tratados no hospital e teñan que trasladarse ao Hospital de León.

## Accesos 
Pódese acceder en coche dende fóra da cidade pola saída 394 da Autovía do Noroeste ou pola Avenida de Galicia, e dende a cidade de Ponferrada coas liñas do TUP (Transporte Urbano de Ponferrada) L2, L5A, L5B, L6, L7, F1, F3 e FE que unen o hospital co centro urbano, a zona antiga na zona alta ou barrios coma Flores del Sil ou La Placa

## Véxase tamén
### Ligazóns externas 
* Sitio web
Consulado (Francia)

O **Consulado** foi a institución de goberno en Francia entre a caída do Directorio tras o golpe de Estado que deu Napoleón Bonaparte o 18 Brumario de 1799 até o comezo do Imperio Napoleónico, en 1804.

Por extensión, o termo *O Consulado* refírese tamén a dito período histórico francés.

O cargo de cónsul ten a súa orixe no antigo cargo homónimo da Antiga Roma.

O Consulado estaba constituído, teoricamente, por un triunvirato. O cargo de cónsules ostentárono Napoleón Bonaparte, Sieyès e Ducos temporalmente até o 12 de decembro de 1799. Posteriormente, Sieyés e Ducos foron substituídos por Jean Jacques Régis de Cambacérès e Charles-François Lebrun, que seguiron no cargo até 1804, cando Napoleón foi coroado Emperador dos franceses.

## Historia 
Napoleón, como primeiro cónsul, concentrou na súa persoa case todo o poder, deixando os outros dous cónsules cos que formaba o triunvirato, como unha mera comparsa.

Durante o Consulado leváronse a cabo importantes reformas políticas e sucederon importantes feitos militares e diplomáticos, grazas aos que Napoleón se transformou nun dos personaxes máis recoñecidos do mundo, pola súa maneira de armar a un exército e pola súa intelixencia.

Algúns destes feitos foron:

* O Tratado de Lunéville (febreiro de 1801), que poñía fin á guerra con Austria, e polo que Francia se apoderaba de case toda a península italiana. Isto permitiu a Bonaparte eliminar os opositores ao código civil das asembleas.
* O Concordato de 1801, que separaba a Igrexa do Estado e polo que, entre outras cousas, Francia abolía o calendario republicano francés, que era substituído polo tradicional calendario gregoriano.
* O Tratado de Amiens (25 de marzo de 1802), co Reino Unido, e no que España e a República Bátava, aliados de Francia, pagaron todas as custas, deu un pretexto ao primeiro cónsul para facerse cónsul vitalicio, como recompensa por parte da nación; este feito oficializaríase nun referendo no seguinte mes de agosto.
* A Constitución do ano X, que consagraba a Napoleón como cónsul vitalicio.

Napoleón utilizaba as técnicas do Antigo Réxime no seu goberno, que cada vez se concentraba máis na súa persoa. A pesar da oposición dos republicanos (que vislumbraban o seu soño de ser emperador) ao seu autoritarismo, a maioría da poboación permaneceu, acrítica, apoiando a súa política, ao punto de que o Senado acordou dar a Bonaparte o título de emperador o 18 de maio de 1804, decisión aprobada por un referendo no mesmo día. O soberano foi coroado o 2 de decembro dese mesmo ano.[miniatura|[Napoléon Bonaparte, Primeiro cónsul, 1803. Por François Gérard.|centro]]

## Notas 
## Véxase tamén 
### Bibliografía 
* Boudon, Jacques-Olivier (2003): ''Histoire du Consulat et de l'Empire*. París: Perrin. ISBN 978-22-6202-0057. Sinopse .
* Péronnet, Michel (1991): *Del Siglo de las Luces a la Santa Alianza 1740 - 1820.'' Madrid: Ediciones Akal, S. L. ISBN 84-7600-513-X. http://books.google.es/books?id=fTsgZmcf26IC&pg=PA242&dq=1801+Lun%C3%A9ville+rhin&hl=ca&sa=X&ei=64NbUvvpCbCT0AXG64GoCQ&ved=0CFAQ6AEwBA#v=onepage&q=1801%20Lun%C3%A9ville%20rhin&f=false

### Outros artigos 
* Revolución francesa
Peter Vaughan

**Peter Vaughan**, nado o 4 de abril de 1923 e finado o 6 de decembro de 2016, foi un actor inglés coñecido polos seus papeis secundarios nunha morea de filmes e producións televisivas británicas. Traballou moito en teatro, sendo coñecido por interpretar inspectores de policía, axentes soviéticos e papeis semellantes. É famoso polo seu papel de Grouty na comedia *Porridge* (malia saír só en tres episodios) e polo seu papel recorrente en *Citizen Smith*, escrito por John Sullivan. Tamén tivo papeis importantes como Tom Franklin en *Chancer* (1990–1991) e como Maester Aemon na serie da HBO *Game of Thrones*.

## Notas 
## Véxase tamén 
### Ligazóns externas 
*
San Marcos, Bando, Santiago de Compostela

**San Marcos** é un lugar da parroquia de Bando, no concello coruñés de Santiago de Compostela, na comarca de Santiago. Segundo o IGE, en 2013 tiña 819 habitantes (366 homes e 453 mulleres).
## Toponimia
O topónimo **San Marcos** é un haxiotopónimo referido a Marcos o Evanxelista, e débese á presenza da capela de San Marcos, no Camiño de Santiago.

## Lugares e parroquias 
### Lugares de Bando 
### Parroquias de Santiago de Compostela 
## Notas
Joseph Mawle

**Jospeh Mawle**, nado en Oxford o 21 de marzo de 1974, é un actor inglés. Mawle é coñecido polos seus papeis de Benjen Stark en *Game of Thrones*, Det. Insp. Jedediah Shine en *Ripper Street*, Firebrace en *Birdsong* e Xesucristo en *The Passion*.

## Filmografía 
*1998: *Merlin* como Home da vila (miniserie)
*2002: *Sir Gadabout, the Worst Knight in the Land* como Sir Tificate (serie de televisión)
*2004: *Dunkirk* como Tte. Ian Cox (telefilme)
*2006: *Soundproof* como Dean Whittingham (telefilme)
*2006: *Silent Witness* como Adrian Burney en "Schism"—2 parts (telefilme) –
*2006: *Dalziel and Pascoe* como Charlie Barron no episodio "The Cave Woman" (serie de televisión)
*2006: *The Secret Life of Mrs. Beeton* como Fred (telefilme)
*2007: *Persuasion* como Harry Harville (telefilme)
*2007: *Holby Blue* como Simon Jenkins no episodio "Simon Jenkins" (serie de televisión)
*2007: *Clapham Junction* como Tim (telefilme)
*2008: ''Foyle's War* como Fred Dawson no episodio "Broken Souls" (serie de televisión)
*2008: *The Passion* como Xesús en 4 episodios (miniserie)
*2008: *Lezione 21* como Músico
*2009: *Free Agents* nun episodio (serie de televisión)
*2009: *Red Riding: In the Year of Our Lord 1980* como The Ripper
*2009: *Freefall* como Jim (telefilme)
*2009: *After Tomorrow* como James (curtametraxe)
*2009: *The Street* as Keiran in 1 episode (serie de televisión)
*2009: *Heartless* como Papa B
*2009: *Waking the Dead* como Stefan Koscinski no episodio "Substitute" (serie de televisión)
*2009: *Merlin'' como Alvarr no episodio 11: "The Witch's quikening" (serie de televisión)
*2010: *Five Daughters* como Tom Stephens en 3 episodios (serie de televisión)
*2010: *Sometimes the Moon Is Velvet* como Jack (curtametraxe)
*2010: *Dive* como Gary (telefilme)
*2010: ''Agatha Christie's Poirot* como Antonio Foscarelli nun 1 episodio: "Murder on the Orient Express" (serie de televisión)
*2010: *Deathless* como Max Serloom (curtametraxe)
*2010: *Made in Dagenham* como Gordon
*2011: *Women in Love* como Gerald Crich (serie de televisión)
*2011: *Game of Thrones* como Benjen Stark en 3 episodios (serie de televisión)
*2011: *The Awakening* como Edward Judd
*2012: *The Cold Light of Day* como Gorman
*2012: *Birdsong* como Jack Firebrace 
*2012: *Abraham Lincoln: Vampire Hunter* como Thomas Lincoln
*2012: *Shell* como Pete
*2013: *Half of a Yellow Sun* como Richard
*2013: *The Prototype*
*2013: *The Tunnel* como Stephen Beaumont
*2013: *Ripper Street'' como Det. Insp. Jedediah Shine

## Véxase tamén 
### Ligazóns externas 
*Páxina oficial 
*
Alfio Basile

**Alfio Basile** máis coñecido como '''*Coco* Basile'*, nado o 1 de novembro de 1943 en Bahía Blanca (Provincia de Buenos Aires) é un futbolista e adestrador arxentino retirado.

## Traxectoria 
### Coma xogador 
Comezou a súa carreira profesional no modesto Club Bella Vista, da súa cidade natal. En 1964 fichou polo Racing Club, onde permaneceu ata 1970 participando nunha grande época do equipo, que gañou o título de liga en 1966 e a Copa Libertadores e Copa Intercontinental en 1967.

En 1971 fichou polo CA Huracán, equipo que tivo que abandonar en 1975 por problemas no xeonllo.

### Como adestrador 
Unha vez se retirou coma xogador profesional comezou a súa carreira de adestrador de fútbol. Pasou por gran número de equipos arxentinos, coma CA Huracán ou CA Rosario Central. Desta primeira época destaca Racing Club, co que gañou a Supercopa Suramericana e Supercopa Interamericana en 1988.

En 1991 substituíu Carlos Bilardo na dirección da Selección de fútbol da Arxentina de cara ao Mundial de Fútbol Estados Unidos 1994, equipo no que adestrou a Gabriel Batistuta, Diego Armando Maradona ou Claudio Caniggia. Con este equipo gañou a Copa América en dúas ocasións (1991 e 1993) e a Copa Confederacións da FIFA (1992). A fase de clasificación para o Mundial tivo os seus clarescuros tendo que xogar unha fase de repesca ante o gañador do grupo de Oceanía, Australia, partidos para os que Maradona volveu ao equipo. O Mundial seguiu está tónica, comezou cunha goleada por catro a cero ante Grecia e rematou co equipo eliminado en oitavos de final ante Romanía trala expulsión de Maradona tras dar positivo nun control antidopaxe. Tras esta sorprendente eliminación Basile deixou o equipo, a pesar deste fracaso baixo a súa dirección o equipo marcou a maior racha de encontros sen perder da historia da selección arxentina, 33 encontros.

Nos seguintes anos Basile dirixiu a diversos equipos tanto arxentinos coma estranxeiros, coma o Club América de México, Club Nacional de Football do Uruguai ou Atlético de Madrid español. Porén non obtivo bos resultados con ningún destes equipos.

No ano 2000 recibiu o *Premio Konex'', coma un dos cinco mellores adestradores arxentinos da década.

En xullo de 2005 fichou polo CA Boca Juniors co que recollería varios títulos, tanto nacionais coma internacionais coa Recopa Suramericana en dúas ocasións, Torneo Apertura, Torneo Clausura e Copa Suramericana. O 15 de setembro foi substituído por Ricardo La Volpe para facerse cargo outra vez da Selección da Arxentina substituíndo a José Pekerman. Permaneceu no posto ata outubro de 2008 cando renunciou ao cargo tras a derrota ante a Selección de fútbol de Chile, o seu posto ocupouno Diego Armando Maradona.

## Palmarés 
#### Títulos nacionais 
#### Títulos internacionais 
### Coa selección da Arxentina
Val do Silencio

miniatura|Vista do Val do Silencio.
O **val do Silencio** é un val situado aos pés do pico Aquiana, nos montes Aquilanos, na bisbarra do Bierzo (León, Castela e León, España).

## Situación 
Situado ao sueste da bisbarra do Bierzo, forma parte da conca do río Oza, coñecida como Val do Oza ou, popularmente, como Valdueza, a través dun dos seus afluentes, un regueiro que o percorre. Encóntrase na cara norte dos montes Aquilanos, aos pés dos seus máis altos picos. En fronte a el encóntrase a aldea  de Peñalba de Santiago, coa súa igrexa, xoia da arquitectura mozárabe (BIC en 1931).

## Xeoloxía 
O terreo é silúrico na súa maior parte e a composición das rochas calcario-marmóreas.

## Descrición e historia 
miniatura|Entrada á Cova de San Xenadio.
É frecuente confundir e estender a denominación de Val do Silencio a todo o Val do Oza e, mesmo, ao conxunto de vales que forman as proximidades de Santiago de Peñalba, incluíndo ao contiguo, polo oriente, Val de Frigueira, os regueiros que os percorren carecen de nome aínda que, como no caso do Val do Silencio, algúns autores estendesen o nome do Val de Frigueira ao regueiro.

Forma parte da coñecida como Tebaida berciana.

No século X San Xenadio fundou un oratorio dedicado a Santo Tomé do que a día de hoxe non queda resto ningún (hai constancia de que no século XVII existían restos). En principio, neste lugar e non en Santiago de Peñalba, onde se encontraba un mosteiro fundado ao redor de 910-916 por San Xenadio, é onde o seu discípulo, San Fortís, pensaba construír a igrexa mozárabe pero rematou construíndose na súa situación actual polo abade Salomón, probablemente debido á morte de San Fortís en 930, e descansando os restos de San Xenadio no seu interior, aos seus pés.

Nunha parede da montaña, situada á entrada do val, no seu lado oeste, encóntranse varias covas naturais. Unha delas é a coñecida como Cova de San Xenadio na que o santo pasaba longas tempadas meditando. Pode visitarse seguindo un camiño que sae dende Santiago de Peñalba cara ao sur.

## Lendas 
Dise que o nome do val provén da seguinte lenda:

Os paisanos e moitos visitantes acostumaban a depositar saquiños cheos de terra, sacada da súa tumba e despois dábanllo a persoas afectadas de enfermidades da pel para que o levasen colgando ao colo, pois pensaban que actuaba de remedio contra tales enfermidades. É probable que a terra sacada fose renovada coa proveniente dunha estanza anexa e máis profunda da cova.

## Véxase tamén
Francisco Olazar

**Francisco Olazar**, nado o 11 de xullo de 1885 en Quilmes e finado o 21 de setembro de 1958 foi un xogador e adestrador de fútbol arxentino que xogaba na demarcación de centrocampista.

## Traxectoria 
Coma xogador formouse no Racing Club de Avellaneda, único equipo co que xogaría e co que debutou na Primeira División arxentina en 1910. No equipo arxentino desenvolveu unha exitosa carreira coa consecución do título de liga en oito ocasións, sete delas de maneira consecutiva.

Como adestrador dirixiu á Selección de fútbol da Arxentina en 11 ocasións entre 1929 e 1930, dirixindo ao equipo á consecución do título da Copa América, disputada en 1929 en Buenos Aires, e no Mundial de Fútbol Uruguai 1930 no que acadou o subcampionato.

## Palmarés 
Coma xogador, co Racing de Avellaneda: Ligas arxentina (8): 1913, 1914, 1915, 1916, 1917, 1918, 1919 e 1921.

Coma adestrador, coa selección de fútbol da Arxentina: Copa América 1929.

## Véxase tamén 
### Ligazóns externas 
* Blog de aficionados do Racing Club
Pyrolobus

***Pyrolobus*** é un xénero de microorganismos do dominio Archaea. Comprende a especie *Pyrolobus fumarii*, o organismo máis termófilo de todos os coñecidos. Non pode crecer a menos de 90&nbsp;°C e a súa temperatura máxima de crecemento é de 113&nbsp;°C, a maior de todos os organismos coñecidos. Illouse nunha fonte hidrotermal da dorsal mesoatlántica.

É un organismo anaerobio que obtén enerxía da oxidación de dihidróxeno acoplada á redución de nitrato (formando amoníaco) ou tiosulfato (formando sulfuro de hidróxeno). Tamén pode crecer baixo condicións microaerobias reducindo oxíxeno.

## Notas 
## Véxase tamén 
### Bibliografía 
;Revistas científicas
* 

;Bases de datros científicas

### Ligazóns externas
Abanca

**Abanca Corporación Bancaria S.A.** é un banco con sede en Galicia. Creouse no 2011 tras a "bancarización" da caixa de aforros de Nova Caixa Galicia. Opera baixo o nome de **Abanca** dende o 27 de xuño de 2014, substituíndo á anterior marca Novagalicia Banco. Opera nas comunidades autónomas de Galicia e Asturias e noutras partes de España e Portugal. Ten oficinas bancarias no Reino Unido, Francia, Suíza, o Brasil, Venezuela, Panamá, México e os Estados Unidos. 

## Historia 
miniatura|Anuncio de Abanca na Coruña.
miniatura|Anuncio de Abanca ó lado da Sede Afundación na Coruña.

En abril de 2014, Banesco, foi o vencedor da poxa de NCG Banco a través de Banco Etcheverría. Pagou 1000 millóns de euros por unha entidade rescatada con 9000 millóns do erario público que nunca foron recuperados. 

A empresa anunciou que suprimiría a marca Novagalicia Banco e se substituiría por unha nova. O 26 de xuño de 2014, a nova marca Abanca foi presentada en Santiago de Compostela. O 27 de xuño de 2014, a marca comercial Novagalicia Banco foi substituída pola marca Abanca.

## Características 
Abanca é «*un nome en galego, para un banco con alma de caixa que nace co obxectivo de merecer servir ós galegos*», en palabras de Juan Carlos Escotet, presidente de Banesco. Co azul e o branco como cores predominantes, a nova marca do banco galego vai acompañada dun lema, "Sentir Común", «*que aglutina tódolos valores do novo banco que nace con esta marca: a responsabilidade, a confianza, a calidade, a sinxeleza, a innovación*». ao tempo que reducia as súas oficinas, deixando sen servizo amplas zonas de Galiza. Desde a súa creación o banco relega o galego a un uso testemuñal. A xunta de Galiza autorizou a empresa a creación dunha universidade privada.

## Galería de imaxes 

Ficheiro:Sucursal de ABANCA en Santa Cristina de Cobres, Vilaboa.jpg|Sucursal de Abanca en Santa Cristina de Cobres.
Ficheiro:Oficina ABANA Coruña-praza Obelisco.JPG|Oficina de Abanca na Coruña.
Ficheiro:Abanca Ribadeo.jpg|Oficina de Ribadeo

## Notas 
## Véxase tamén 
### Outros artigos
* NCG Banco
* Novagalicia Banco
### Ligazóns externas 
* Páxina web de Abanca
* Páxina web de Abanca Corporación Bancaria
Halorubrum

***Halorubrum*** é un xénero de microorganismos do dominio Archaea da familia Halobacteriaceae. Neste xénero hai tres especies alcalófilas, e 14 neutrófilas. A especie halófila quimioorganótrofa aerobia *H. litoreum* foi illada en salinas na China.

## Notas 
## Véxase tamén 
### Bibliografía 
;Revistas científicas
* 
* 
* 
* 

;Libros científicos

* 

;Bases de datos científicas

### Ligazóns externas
Pyrococcus

***Pyrococcus*** é un xénero de arqueas da familia Thermococcaceae. *Pyrococcus* ten características similares ás doutras arqueas termoautotróficas como *Archaeoglobus*, e *Methanococcus* con respecto ao seu carácter termófilo e anaeróbico. *Pyrococcus* diferénciase na súa temperatura de crecemento óptima, que é próxima aos 100&nbsp;°C e habita a maiores profundidades no mar ca outras arqueas. O estudo de *Pyrococcus* serve para comprender mellor os posibles mecanismos utilizados para vivir en condicións ambientais extremas de presión e temperatura.

## Xenoma 
Secuenciáronse tres especies de *Pyrococcus*. *P. furiosus* é o que ten o xenoma meirande, de 1,9 Mb, seguido de *P. abyssi* con 1,8 Mb e *P. horikoshii* con 1,7 Mb. Os xenomas codifican moitos encimas metabólicos, o que lles dá un amplo espectro de condicións de vida, e poden transportar e metabolizar unha ampla variedade de substancias. Tamén se detectaron variacións entre as especies.

## Estrutura celular e metabolismo 
As células de *Pyrococcus* son dun tamaño de 0,8–2&nbsp;μm e con forma de cocos lixeiramente irregulares. Presentan un grupo polar de flaxelos e están envoltos por unha capa S que encerra un espazo periplásmico arredor da membrana citoplasmática. As especies de *Pyrococcus* son anaeróbicas pero o seu metabolismo varía lixeiramente. A fermentación de péptidos é a principal vía metabólica, e observouse o crecemento de *P. furiosus* e *P. abyssi* con amidón, maltosa, e piruvato pero non no caso de *P. horikoshii*. Aínda que non precisan xofre elemental para crecer, o crecemento mellora coa adición de xofre.

## Ecoloxía 
As especies de *Pyrococcus* viven en ambientes con temperaturas extremadamente altas como as chemineas termais submarinas. As súas condicións óptimas de crecemento son pH de arredor de 7, concentracións salinas de arredor de 2,5%, e temperatura de aproximadamente 98&nbsp;°C. Como crecen a tan altas temperaturas teñen que ser organismos anaeróbicos, xa que a esas temperaturas de practicamente ebulición non hai oxíxeno dispoñible na auga. No caso das fontes termais submarinas, onde se encontrou a especie *P. abyssi*, non chega luz solar e a presión é dunhas 200 atm, o que se engade ás elevadas temperaturas.

## Notas 
## Véxase tamén 
### Bibliografía 
;Revistas científicas
* 
* 

;Bases de datos científicas

### Ligazóns externas
Javi Gracia

**Javier Gracia Carlos**, coñecido como **Javi Gracia**, nado en Pamplona o 1 de maio de 1970, é un exfutbolista e actual adestrador de fútbol español. Actualmente adestra ao Al Sadd SC qatarí.

## Traxectoria 
### Como xogador 
Gracia iniciouse no fútbol profesional no Bilbao Athletic en 1989. Nos tres anos que estivo no filial non chegou a xogar no primeiro equipo. Na tempada 1992/93 ficha pola UE Lleida e consegue 13 goles en 38 partidos. Nese ano o Lleida proclamouse campión de Segunda División e ascendeu a Primeira logo de máis de 40 anos de ausencia.

Javi Gracia pasou as seguintes seis tempadas na máxima categoría, xogando regularmente tanto no Real Valladolid como na Real Sociedad. En 1999 volveu á Segunda División e firmou polo Villarreal, axudando ao equipo a volver a Primeira un ano despois, tendo regularidade na seguinte tempada en Primeira (1.765 minutos), na que o equipo conseguiu manter a categoría.

En xaneiro de 2003, logo de perder a titularidade no Villarreal, fichou polo Córdoba, equipo no que colgou as botas en xuño de 2004.

### Como adestrador 
Despois de iniciar a súa carreira como adestrador no equipo xuvenil do Villarreal, Javi Gracia adestrou ao Pontevedra en Segunda B durante dúas tempadas nas que o equipo acabou en primeira e segunda posición, aínda que non conseguiu superar a promoción de ascenso a Segunda.

Na tempada 2008/09, fichou polo Cádiz en Segunda B, co que conseguiu xogar a promoción e ascender a Segunda. Non obstante, foi despedido na metade da seguinte tempada, na que o equipo gaditano descendeu novamente. Fichou entón polo Villarreal B, co que conseguiu a permanencia en Segunda.

Despois dunha tempada adestrando aos equipos gregos Olympiakos Volou e Kerkyra FC, na tempada 2012/13 ficha pola UD Almería, que acabaría en terceira posición e gañaría o play-off ascendendo a Primeira División. O 4 de setembro de 2013 chega ao Osasuna e despois dunha campaña irregular o equipo descende a Segunda División.

O 30 de maio de 2014 anúnciase que será o novo adestrador do Málaga CF.

## Notas 
## Véxase tamén 
### Ligazóns externas 
* Ficha de Javi Gracia en BDFutbol 
* Ficha de Javi Gracia en as.com 
* Ficha de Javi Gracia en transfermarkt.co.uk
Eyong Enoh

**Eyong Tarkang Enoh**, nado en Kumba o 23 de marzo de 1986, é un futbolista camerunés. Xoga de centrocampista e o seu equipo actual é o Antalyaspor.

## Véxase tamén 
### Ligazóns externas 
*Datos do xogador en soccerbase.com
Natalia Rodríguez

O nome de **Natalia Rodríguez** pode referirse a:

***Natalia Rodríguez Martínez**, atleta española (n. 1979);
***Natalia Rodríguez Gallego**, cantante española (n. 1982.
O Hospital, San Mamede do Río, Portomarín

**O Hospital** é un lugar da parroquia de San Mamede do Río, no concello lugués de Portomarín, na comarca de Lugo. Segundo o IGE, en 2013 tiña 13 habitantes (7 homes e 6 mulleres).

## Camiño de Santiago 
O Hospital é unha localidade da etapa Portomarín-Palas de Rei do Camiño Francés a Santiago de Compostela.

## Lugares e parroquias 
### Lugares de San Mamede do Río 
### Parroquias de Portomarín 
## Notas
Portos, Lestedo, Palas de Rei

**Portos** é un lugar da parroquia de Lestedo, no concello lugués de Palas de Rei, na comarca da Ulloa. Segundo o IGE, en 2021 tiña 4 habitantes (tres homese unha muller).

## Camiño de Santiago 
Portos é unha localidade da etapa Portomarín-Palas de Rei do Camiño Francés a Santiago de Compostela.

## Lugares e parroquias 
### Lugares de Lestedo 
### Parroquias de Palas de Rei 
## Notas
Wes Anderson

**Wesley Wales** "**Wes**" **Anderson**, nado en Houston, Texas (Texas) o 1 de maio de 1969 é un director de cinema estadounidense.

## Traxectoria 
Graduouse en 1987 na St. John's School, logo empregada como localización en *Rushmore*. Asistiu despois á Universidade de Texas en Austrin, onde coñeceu o seu colaborador Owen Wilson.

O seu primeiro filme foi *Bottle Rocket* (1996), baseado nunha curtametraxe que fixera con Luke e Owen Wilson. A este seguiulle *Rushmore* (1998), comedia con Bill Murray e Jason Schwartzman, que foi un éxito de crítica. Murray participou en todos os filmes de Anderson desde entón.

Con *The Royal Tenenbaums* (2001), conseguiu a súa primeira candidatura ao oscar ó mellor guión orixinal e en 2009 dirixiu o filme de animación *Fantastic Mr. Fox* baseado nun libro de Roald Dahl.

Anderson tamén dirixiu curtametraxes e anuncios publicitarios.

## Filmografía 
## Notas 
## Véxase tamén 
### Bibliografía 
* 
* 
* 
### Ligazóns externas 
* 
*  
* Tête-à-Tête con Nic Harcourt  en *Los Angeles Times Magazine* 
* Perfil en *The Guardian* 
* Perfil de Martin Scorsese 
* Entrevista con Wes Anderson 
* Entrevista a Wes Anderson en *The Hour* 
* "Notes on Quirky" Movie: A Journal of Film Criticism, No.1, 2010
Nonmesquezas

**Miosotis** ou ***Myosotis***, coñecida comunmente como  **nonmesquezas**, é un xénero de plantas pertencente á familia Boraginaceae. Compútanse unhas 50 especies con grande variación entre elas, mais a maioría posúe pequenas flores de 1&nbsp;cm de diámetro con cinco pétalos azuis que crecen nos extremos dos talos en ramalletes. Son moi populares nos xardíns como planta ornamental.
## Descrición
Poden ser plantas anuais ou perennes con pequenas sementes. A maioría das especies son endémicas de Nova Zelandia, aínda que hai dúas especies europeas, en especial *M. sylvatica* que se estendeu por todas as rexións temperadas de Europa, Asia e América. Tamén se poden encontrar nas zonas de alta montaña de Tenerife (Illas Canarias), concretamente na laurisilva do Teide.

## Taxonomía 
O xénero foi descrito por Carl von Linné e publicado en *Species Plantarum* 1: 131. 1753. A especie tipo é: *Myosotis scorpioides* L.
## Especies seleccionadas 
* *Myosotis alpestris* 
* *Myosotis alpina*
* *Myosotis arvensis* 
* *Myosotis australis*
* *Myosotis azorica*
* *Myosotis caespitosa* 
* *Myosotis colensoi* 
* *Myosotis discolor* 
* *Myosotis ramosissima* 
* *Myosotis scorpioides* 
* *Myosotis secunda* 
* *Myosotis sicula*
* *Myosotis stricta* 
* *Myosotis sylvatica*

## Notas 
## Véxase tamén 
### Bibliografía
# Idárraga-Piedrahita, A., R. D. C. Ortiz, R. Callejas Posada & M. Merello. (eds.) 2011. Fl. Antioquia: Cat. 2: 9–939. Universidad de Antioquia, Medellín.
# Luteyn, J. L. 1999. Páramos, a checklist of plant diversity, geographical distribution, and botanical literature. Mem. New York Bot. Gard. 84: viii–xv, 1–278.
# Nasir, E. & S. I. Ali (eds). 1980-2005. Fl. Pakistan Univ. of Karachi, Karachi.
A Pallota, San Xiao do Camiño, Palas de Rei

**A Pallota** é un lugar da parroquia de San Xiao do Camiño, no concello lugués de Palas de Rei, na comarca da Ulloa. Segundo o Instituto Galego de Estatística, en 2021 tiña 3 habitantes, dos cales 2 eran homes e 1 era muller.
Por esta aldea discorre o Camiño Francés.

## Lugares e parroquias 
### Lugares de San Xiao do Camiño 
### Parroquias de Palas de Rei 
## Notas
Surriba

Como topónimo **Surriba** pode referirse a:

;En Galiza
***Surriba**, lugar da parroquia de Córneas, no concello de Baleira;
***Surriba**, lugar da parroquia de Barbadelo, no concello de Sarria.

## Véxase tamén
### Outros artigos
*
Luci

***Luci*** é unha comedia de situación emitida pola Televisión de Galicia dende abril de 2014 (cun episodio piloto en 2013). O seu produtor executivo foi Alfonso Blanco.

## Argumento 
Ambientada na Coruña actual, conta a historia dunha muller galega, de case corenta anos, con hipoteca, separada, nai dun fillo, traballadora no servizo mantemento de xardíns e parques, que fala por teléfono tódalas noites coa súa irmá.

## Elenco 
* Nuncy Valcárcel - *Luci*, protagonista.
* Eva Fernández - *Sole*, irmá máis nova de Luci.
* Darío Loureiro - *Hadrián*, fillo de Luci.
* Santi Prego - *Berto*, exmarido de Luci.
* Déborah Vukusic - *Mon*, noiva do exmarido.

## Tempadas 
### Primeira tempada (13 episodios) 
### Segunda tempada 
## Galardóns e nomeamentos 
### Premios Mestre Mateo 
## Notas 
## Véxase tamén 
### Ligazóns externas 
* "De los responsables de "Matalobos" La innovadora "Luci", ficción 'low cost' para tiempos de crisis, llega a TVG" vertele.com 8/2/2013 .
Methanococcus

***Methanococcus*** é un xénero de microorganismos cocoides metanóxenos do dominio das arqueas, pertencentes á familia Methanococcaceae. Son todos mesófilos, excepto a especie termófila *M. thermolithotrophicus* e a hipertermófila *M. jannaschii*; estas últimas, finalmente, foron cambiadas de xénero. O xenoma de *M. jannaschii* foi o primeiro xenoma de arqueas que foi completamente secuenciado, o que revelou a existencia de moitos elementos xenéticos novos similares aos dos eucariotas. Na taxonomía deste xénero houbo moitos cambios e moitas especies foron cambiadas de xénero, outras foron consideradas sinónimas, e a especie tipo orixinal *M. mazei* foi cambiada de xénero, polo que a nova especie tipo é *M. vainielli*.

## Notas 
## Véxase tamén 
### Bibliografía 
;Revistas científicas

* 
* 
* 
* 
* 
* 
* 
* 

;Bases de datos científicas

### Ligazóns externas
Ciclo bioxeoquímico

[lang=gl|miniatura|Diagrama do [ciclo do carbono como exemplo de ciclo bioxeoquímico.]]
Nas ciencias da Terra, un **ciclo bioxeoquímico** é unha vía mediante a cal unha substancia química circula entre os compartimentos bióticos (biosfera) e abióticos (litosfera, atmosfera, e hidrosfera) da Terra. Nestes ciclos prodúcense unha serie de cambios que ao final volven ao punto inicial e todo o proceso pode repetirse de novo. A auga, por exemplo, está a reciclarse decote por medio do ciclo da auga, como o que se mostra no diagrama. A auga sofre evaporación, condensación, e precipitación, caendo de novo á Terra, e pasa aos seres vivos que a absorben ou incorporan coa bebida ou alimentos. Os elementos e compostos químicos pasan dun organismo a outro e aos compartimentos non bióticos nun ciclo continuo. ou o da atrazina.

Os ciclos bioxeoquímicos implican sempre estados de equilibrio: un balance no ciclo dos elementos entre compartimentos. Porén, o balance global pode implicar compartimentos distribuídos a escala mundial.

Como os ciclos bioxeoquímicos describen os movementos de substancias en todo o globo e afecta a distintos aspectos, o estudo destes é multidisciplinar. O ciclo do carbono pode ser estudado, por exemplo, en ecoloxía ou nas ciencias atmosféricas. A dinámica bioxeoquímica está tamén relacionada cos campos da xeoloxía e pedoloxía (estudo do solo).

## Véxase tamén 
### Outros artigos 
* Biodiversidade
* Biorrexión
* Ecoloxía
* Reciclaxe (ecoloxía)

## Notas
Claude Elwood Shannon

[miniatura|[Minivac 601, ordenador dixital electromecánico creado por Claude Shannon.]]
**Claude Elwood Shannon**, nado en Petoskey (Míchigan) o 30 de abril de 1916 e finado o 24 de febreiro de 2001, foi un enxeñeiro electrónico e matemático estadounidense, lembrado como «o pai da teoría da información».

Shannon é recoñecido por fundar o campo da teoría da información coa publicación de *Unha teoría matemática da comunicación*, que supuxo un fito en 1948. é quizais igualmente coñecido por sentar as bases da teoría do deseño do ordenador dixital e o circuíto dixital en 1937. Con 21 anos se encontraba realizando o seu mestrado no Instituto de Tecnoloxía de Massachusetts (MIT) e coa súa tese demostrou que as aplicacións electrónicas de álxebra booleana podían construír calquera relación lóxico-numérica. Shannon contribuíu tamén ao campo do criptoanálise para a defensa nacional durante a segunda guerra mundial, entre os que se inclúen traballos sobre o descifrado de códigos e seguridade nas telecomunicacións.

## Notas 
## Véxase tamén 
### Outros artigos 
* Número de Shannon

### Ligazóns externas 
* Páxina web sobre *Una teoría matemática de la comunicación*.
Terror (Francia)

[miniatura|[Maximilien de Robespierre, deputado e un dos membros máis influentes do Comité de Salvación Pública.]]

O **Terror** (en francés: *la Terreur*) foi un período de cambios centrados na violencia da Revolución Francesa, que durou desde setembro de 1793 á primavera de 1794, e que xerou numerosos debates entre os historiadores. Segundo algúns deles, o Terror estaba «caracterizado pola brutal represión dos revolucionarios mediante o recurso ao terrorismo de Estado», mentres que, para outros, o Terror aparece como unha arma de duplo gume, que ao tempo que segou a vida de moitos inocentes, tamén acabou con numerosos complots de especuladores e reaccionarios en París e outras partes de Francia, co que, para os que así opinan, o Terror se xustificaría en parte.

Este período transcorreu baixo a éxida do Comité de Salvación Pública, órgano executivo creado en abril de 1793 para apoiar e reforzar a acción do Comité de Seguridade Xeral que existía desde 1792.

Habitualmente o termo xeneralízase para dúas etapas: o Terror Vermello, no que foron os xacobinos os seus instigadores e executores, e o inmediatamente posterior Terror Branco, desenvolvido durante a Reacción termidoriana.

## Véxase tamén 
### Bibliografía 
* Mortimer-Ternaux (1868-1969): ''Histoire de la Terreur, 1792-1794. D'après des documents authentiques et inédits*, París: Michel Lévy frères. Volumes: I, II, III, IV, V, VI, VII.
* Vaublanc, Vincent-Marie de (1833): *Mémoires sur la Révolution de France et recherches sur les causes qui ont amené la Révolution de 1789 et celles qui l’ont suivie* (4 volumes). Édition G.-A. Dentu, París.
* Biard, Michel (dir.) (2008): *Les Politiques de la Terreur*. París: Société des études robespierristes / Rennes: Presses Universitaires de Rennes. Ampla crítica por Guillaume Mazeau.
* Dupuy, Roger (2005): *Nouvelle histoire de la France contemporaine: tome 2, La République jacobine: Terreur, guerre et gouvernement révolutionnaire 1792-1794*. París: Le Seuil. ISBN 2-02-039818-4.
* Patrice Gueniffey, Patrice (2000): *La Politique de la Terreur. Essai sur la violence révolutionnaire (1789-1794)*. París: Fayard. Ampla crítica por Claude Mazauric. 
* Kintzler, C. (1998): *La République et la terreur*. París: Kimé. ISBN 2-84174-023-4.
* Martin, Jean-Clément (2006): *Violence et Révolution. Essai sur la naissance d’un mythe national*. París: Le Seuil. Ampla crítica por Claude Mazauric.
* Germain Sicard, Germain (1997): *Justice et politique: la Terreur dans la Révolution française*. Tolosa: Presses de l’Université des Sciences Sociales de Toulouse. ISBN 2-909628-33-7.
* Sophie Wahnich, (2003): *La Liberté ou la mort. Essai sur la terreur et le terrorisme.* París: La Fabrique Éditions. Ampla crítica por Marc Belissa.

### Ligazóns externas 
* *5 septembre 1793. La Terreur à l’ordre du jour*, en Hérodote.net 
* *10 juin 1794. La Grande Terreur'', en Hérodote.net 
* As políticas do Terror 
* Informe sobre o Terror, en Révolution Française.net
Terror (homónimos)

O termo **terror** pode referirse a:

; Neuroloxía 
***Terror**. Sentimento de medo moi intenso.
***Terror nocturno**. Trastorno do soño provocado por un despertar brusco con manifestacións de ter medo intenso, que adoita darse con maior frecuencia en nenos.

; Historia
* **Terror**, período histórico da Revolución francesa no que se usaron métodos expeditivos de xustiza revolucionaria e contrarrevolucionaria;
* **Terror Vermello**, nome de varios períodos históricos en distintos países; 
* **Terror Branco**, nome de varios períodos históricos en distintos países; 
* **Terror Lila** período de persecución de homosexuais durante os anos 1950, nos Estados Unidos.

; Outros usos
* **Xénero** cultivado en diferentes medios arrísticos:
** **Literatura de terror**. Xénero literario.
*** **Novela de terror**, subxénero dentro da novela cuxa principal característica e trazo distintivo é o cultivo do medo e as súas emocións sociadas.
*** **Conto de terror**. Subxénero literario.
*** **Terror gótico**. Subxénero literario xurdido no século XVIII, que por extensión se aplica a filmes e outras obras baseadas nos temas e ambientes desta literatura.
*** **Banda deseñada de terror**. Xénero de banda deseñada.
** **Cine de terror**. Xénero cinematográfico.
** En música, **Terror**' ou ***Terrorcore***, é subxénero do Techno Hardcore.
* **HMS Terror**. Buque que, xunto ao HMS Erebus formou parte da longa campaña de James Clark Ross na Antártida, entre 1839 e 1843, e posteriormente na infrutuosa e tráxica expedición que Sir John Franklin realizou para encontrar o Paso do Noroeste en 1845.
* **HMS Terror (I03)**. Buque así chamado en honor ao anterior.
* **Monte Terror**, un volcán na illa Ross, na Antártida.
* **Terror**, grupo musical de Thrash metal.

; Véxase tamén
* **Terrorismo**, uso sistemático do **terror**, para coaccionar a sociedades ou gobernos, utilizado por unha ampla gama de organizacións político-sociais.
Estados Xerais (homónimos)

O termo **Estados Xerais** pode referirse a:
* **Estados Xerais**, antiga institución do poder en Francia.
** **Estados Xerais de 1789**, primeira reunión deste órgano desde 1614, que foi unha asemblea xeral extraordinaria composta de representantes dos Tres Estados da sociedade francesa, na que a independencia que demostraron os deputados do Terceiro Estado (en realidade, só a burguesía, os campesiños estaban excluídos) con respecto aos outros dous (nobreza e clero) e á Coroa marcou o inicio da Revolución francesa.
* **Estados Xerais dos Países Baixos**, o poder lexislativo dos Países Baixos. Están divididos en dúas cámaras:
** **Senado dos Estados Xerais**, que é a cámara alta;
** **Segunda Cámara dos Estados Xerais**, que é a cámara baixa.
Stéphane Mbia

**Stéphane Mbia Etoundi**, nado o 20 de maio de 1986 en Yaoundé, é un futbolista camerunés. Xoga de centrocampista defensivo. Ademais, é internacional coa selección camerunesa.

## Palmarés 
### Club 
;Rennes
* Copa Intertoto (1): 2008
;Marseille
* Ligue 1 (1): 2009-10
* Trophée des Champions (2): 2010, 2011
* Coupe de la Ligue (3): 2009-10, 2010-11, 2011-12

;Sevilla
* UEFA Europa League (1): 2013–14

## Véxase tamén 
### Ligazóns externas 
* Perfil no sitio web oficial do Stade Rennais 
* Perfil en ESPN
Aigarchaeota

**Aigarchaeota** é un novo filo candidato de arqueas que se coñece só por mostras con fragmentos de xenes de ARNr 16S e polo xenoma reconstruído a partir dunha libraria xenética da especie candidata *Caldiarchaeum subterraneum* non cultivada, atopada nas profundidades dunha mina de ouro no Xapón. Mostras tomadas en ambientes xeotermais terrestres e mariños por todo o mundo conteñen material xenético de Aigarchaeota, que permitiría clasificalos en polo menos tres familias. Algúns autores opinan que en realidade forman parte dos Thaumarchaeota e *Caldiarchaeum subterraneum* é ás veces clasificado como Thaumarchaeota.. As análises xenéticas realizadas apoian a idea de que os Aigarchaeota pertencen ao clado TACK (formado por Thaumarchaeota, Aigarchaeota, Crenarchaeota e Korarchaeota, as iniciais dos cales forman a sigla). No candidato *C. subterraneum* o xenoma presenta características bastante diferentes ao doutras arqueas, e atopáronse proteínas como Ub, E1, E2 e unha pequena proteína da familia de dedo RING de cinc que pertencen a un sistema modificador similar ao da ubiquitina, todas as cales teñen motivos estruturais que se parecen aos dos sistemas eucarióticos e se apartan dos procarióticos. Os xenes atopados no xenoma de *Caldiarchaeum subterraneum* suxiren que podeía crecer quimiolitotroficamente utilizando hidróxeno ou monóxido de carbono como doante de electróns, e oxíxeno e nitrito como aceptores de electróns.

## Notas 
## Véxase tamén 
### Bases de datos científicas
Faustino Juste Domínguez

**Faustino Juste Domínguez**, nado en Salceda de Caselas en 1871, foi un agrarista e político galego.

## Traxectoria
Fillo de Casimiro Juste, alcalde de Salceda de Caselas na Primeira República. Foi presidente da Federación Agrária Municipal de Salceda en 1914, e o enlace e receptor das remesas do Centro de Proteccion Agrícola do Distrito de Salceda e da Pro-Federación de Agricultores do Distrito de Salceda no Río de Xaneiro. Promoveu a Escola da Paxariña na Feira e o Torreiro da Feira. Foi concelleiro e Tenente Alcalde durante a Ditadura de Primo de Rivera. Coa chegada da República, foi de novo concelleiro republicano até 1936.

## Vida persoal 
Casou con Serafina Vaqueiro Martínez en 1899. O seu fillo Salustiano Juste Vaqueiro, emigrante en Río, fixo fortuna e foi un destacado promotor e financiador de obras en Salceda e para o seu barrio da Feira (entre elas o Tele-Club).

## Véxase tamén
### Ligazóns externas
*O apostol do agrarismo Basilio Álvarez en Salceda de Caselas
Pancho Rodríguez

**Francisco Rodríguez Gacía**, coñecido como **Pancho Rodríguez**, nado en Lourido (Salvaterra de Miño) en 1884 e finado no mesmo concello o 3 de setembro de 1911, foi un agrarista galego.

## Traxectoria 
Emigrante retornado da Arxentina. Dono dunha tenda de ultramarinos en Lourido. Foi o fundador da Sociedad Agraria de Lourido, unha das primeiras agrarias da comarca do Condado. Foi presidente da Unión Campesina de Fornelos. O 2 de setembro de 1911 o secretario do Concello de Salvaterra de Miño, José Ramón Alonso Álvarez e os seus tres fillos (Germán, Manuel e José), dispararon sobre el e faleceu ao día seguinte. O seu asasinato foi considerado un crime político polos agraristas.

## Recoñecementos 
Na Segunda República puxéronlle o seu nome á rúa onde foi asasinado. Na ditadura franquista as autoridades volveron cambiar o nome da rúa polo que ten actualmente: Ramón y Cajal. O bisneto de Pancho, Nicolás Vigarelli, promove unha campaña para devolverlle o nome á rúa.
## Vida persoal 
Casou con Encarnación Rodríguez Andrés e foi pai de Basilisa, Manuel e Jesusa Rodríguez.

## Notas 
## Véxase tamén 
### Bibliografía 
* 

### Ligazóns externas 
* O asasinato de Francisco Rodríguez “Pancho”
* El crimen de Francisco Rodríguez "Pancho"
* Rúa Pancho
Victorio Spinetto

**Victorio Luis Spinetto**, nado o 3 de xuño de 1911 en Buenos Aires e finado o 28 de agosto de 1990 foi un xogador e adestrador de fútbol arxentino que xogaba na demarcación de centrocampista.

## Traxectoria 
### Coma xogador 
Debutou profesionalmente no Vélez Sársfield en 1932, onde xogou practicamente toda a súa carreira a excepción de case dous anos no CA Independiente. En 1941 vese obrigado a retirarse a causa dunha lesión grave tras o descenso ese mesmo ano de Vélez á Segunda División por primeira vez na súa historia.

Foi internacional coa Selección de fútbol da Arxentina entre os anos 1934 e 1936.

Pese a xogar en posicións atrasadas, defensa ou centrocampista defensivo, tiña unha gran capacidade goleadora, anotando 45 goles en Vélez, incluíndo catro nun só encontro, ante Chacaritas Juniors.

### Coma adestrador 
Pouco despois de retirarse comezou a dirixir ao Vélez Sársfield, devolvendo o equipo á Primeira División en 1943 e dirixindoo durante catorce anos consecutivos. Estivo a piques de acadar o título de Liga en 1953.

Ademais doutros equipos tanto da máxima categoría do fútbol arxentino como doutras división tamén dirixiu á Selección de fútbol da Arxentina, coa que acadou o título da Copa América en 1959 sen perder ningún encontro.

Nos últimos anos adicousa ás categorías inferiores do club da súa vida, Vélez Sársfield.

## Palmarés 
### Como xogador 
**Co CA Independiente**
* Campión da Liga arxentina (1): 1938.

### Como adestrador 
** Ca selección arxentina**
* Campión da Copa América (1): 1959.

## Véxase tamén 
### Ligazóns externas 
* Artigo na páxina de Vélez Sársfield 
* Ficha en bdfa.com.ar